Document ID: /roh_data/filtered/fineweb-2-filterrobots_roh.jsonl.gz/3383

Avant la renovaziun saja surtut il sutpassadi stà stgir e stretg, sa regorda il cusseglier dals chantuns e president da la Viafier retica. Ord vista dal traffic saja surtut stà da far urden cun ils autos, bus ed autos da posta che traversan la plazza avant la staziun.
La staziun da Cuira è il punct central dal traffic public en il Grischun.
Ozendi sa preschentia la staziun surtut cun in'entrada moderna, in sutpassadi pli lad e pli cler, meglieras infurmaziuns per ils giasts ed ina maschaida d'architectura moderna cun bajetgs istorics, ha Stefan Engler tradì sin ina tura tras la staziun da Cuira.
Per la renovaziun da la staziun da Cuira hai dà bleras ideas, blers projects ed igl è stà ina lunga via enfin l'avertura l'onn 2006.